als_Latn dik_Latn ron_Latn
‘Tërmet’ 7 ballësh në Brazil, Gjermania ne finale (FOTO)
Heshtje e rëndë në Brazil. Tifozët “Samba” dhe mbarë populli brazilian në pikëllim, Gjermania në festë të madhe! Gjermania si atomë e shkatërroi portën braziliane. Brazil-Gjermani 1:7. A ka më turp e më poshtërues se ky rezultat për pesë herë kampionin e botës.
Gjermania “vrasës” për Brazilin, pesë herë kampionin e botës, Brazilin. Fitore spektakolare me rezultat 7:1 ndaj Brazilit, në gjysmëfinalen e Kampionatit Botëror, duke shkuar ne finalen e madhe ne 13 korrik. Një Gjermani që bëri tifozët brazilian të qajnë në stadium nga pikëllimi i thellë. Ketu mbaroi ëndrra braziliane për titullin e gjashtë, ndersa Gjermania kërkon titullin e katërt në histori të tyre.
Te Brazili munguan sulmuesi më i mirë Neymar dhe mbrojtësi Thiago Silva, por ky nuk është justifikim për një paraqitje katastrofë. Gjermania zotëroi dhe në çdo rast shënoi në 45 minutat e parë. Makineria gjermane nuk ndalej, gol pas goli! Brazili i shtangur dhe i trollusur, kërkonte shpëtimin, por dot se gjente! Përzgjedhësi brazilian, Scolari, ka përjetuar debaklin më të madh në një ngjarje më të madhe botërore. “Tërmet 10 ballësh” në Brazil, ndryshe nuk shpjegohet kjo humbje e rëndë!
Në minutën e 11-të, Gjermania kaloi në epërsi. Mbrojtja braziliane nuk ishte si duhet e vendosur dhe Thomas Muller nga pozita ideale nuk falë, duke gjuajtur bukur dhe mposhti portierin Cesar, 0:1 për gjermanët. Ky është goli i pestë për Mullerin në Kampionatin Botëror. Mirosllav Klose shënon për epërsinë 0:2 në minutën e 23-të dhe njëherësh ishte goli i 16-t i tij në Kampionate Botërore. Klose thyen rekordin e Ronaldos brazilian, i cili ka 15 gola. Pas një minute (24′), Kroos nga një pozicion i volitshëm mposhti Cesar dhe 0:3. Qe Brazili nuk është askund nuk ka dilemë, dëshmon edhe pësimi i golit të katërt. Khedira si me dorë e gjen Kroos, duke shtuar epërsinë në 0:4 në minutën e 26-të. Brazili i humbur në oborr të vetin, futet në udhëkryq pa semafor. Në minutën e 29-të, Ozil për mrekulli gjen Khediran e papenguar dhe shënon për 0:5. Schurrle në minutën e 69-të, realizoi edhe golin e epërsisë së thellë 0:6, ndërsa pas 10 minutave (79′) edhe të dytin, duke regjistruar rezultatin 0:7. Gol që u duartrokitë nga gjithë tifozët brazilian. Oscar në minutën e 90+1 shënoi golin ngushëllues për kombëtaren e tij, duke e zbutur humbjen në 1:7.
Një Gjermani luftarake ashtu si i ka hije, e futi në xhep Brazilin! Brazili turperohet dhe i thotë lamtumirë kësaj ngjarjeje i poshtëruar e i turpëruar deri në pikën e fundit. Tifozët brazilian brohoritën nga mllefi duke u tallur me kombtaren e tyre. Joachim Low, përzgjedhës i kombëtares gjermane, pa dyshim është “regjisor” i këtij tërmeti të madh brazilian.
Formacionet zyrtare
Brazili-Gjermania
Stadiumi “Mineirao”, në Belo Horizointe.
Gjyqtar: Marco Rodriguez (Meksika).
Brazili: Julio Cesar, Maicon, Dante, Luiz, Marcelo, Gustavo, Fernandinho, Hulk, Oscar, Bernard, Fred.
Gjermania: Neuer, Lahm, Boateng, Hummels, Howedes, Schweinsteiger, Khedira, Muller, Kroos, Ozil, Klose.
als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans ast_Latn tsn_Latn